Ovan (znak)
Ovan (lat. Aries) je jedan od 12 horoskopskih znakova. Prvi je astrološki znak zodijaka a proteže se u prvih 30 stepeni nebeskog koordinatnog sistema i dio je istoimenog sazviježđa. Pod znakom zodijaka, Sunce prelazi ovaj znak otprilike od 21. marta do 20. aprila svake godine. Ovaj vremenski period je upravo prvi period iranskog Shamsi kalendara. Prema tropskom sistemu astrologije, Sunce ulazi u znak Ovna kada dostigne martovski ekvinocij, koji se uglavnom javlja 21. marta. Pošto je Zemlji potrebno 365,24 dana da obiđe Sunce, precizno vrijeme ekvinocija nije isto svake godine, i općenito će se desiti oko šest sati kasnije jedne u odnosu na sljedeću kalendarsku godinu. 29. februar prijestupne godine uzrokuje proljetnu ravnodnevicu te godine za oko osamnaest sati ranije u odnosu na prethodnu godinu. Tokom perioda od 1800. do 2050. godine uključujući i datum proljetne ravnodnevnice će varirati od 19. marta u 22:34 UT1 u 2048. do 21. marta 1903. godine u 19:15 po UT1.